SL
C 253/6
Uradni list Evropske unije
18.7.2023
Povzetek mnenja evropskega nadzornika za varstvo podatkov o predlogu uredbe Evropskega parlamenta in Sveta o prenosu postopkov v kazenskih zadevah (2023/C 253/04) (Celotno besedilo tega mnenja je na voljo v angleščini, francoščini in nemščini na spletišču ENVP https://edps.europa.eu)
Evropska komisija je 5. aprila 2023 izdala predlog uredbe Evropskega parlamenta in Sveta o prenosu postopkov v kazenskih zadevah.
ENVP v celoti podpira cilj Komisije, da določi skupna pravila za prenos kazenskih postopkov iz ene države članice v drugo, s čimer bi omogočila učinkovit boj proti čezmejnemu kriminalu in zagotovila, da kaznivo dejanje preiskuje ali preganja najprimernejša država članica.
Pozdravlja tudi pojasnilo v predlogu, da bo prihodnja uredba pravna podlaga za izmenjavo osebnih podatkov med državami članicami za namene prenosa kazenskih postopkov v skladu s členom 8 in členom 10(a) Direktive (EU) 2016/680 Evropskega parlamenta in Sveta (1).
ENVP kljub temu poziva zakonodajalca, naj pojasni vloge in odgovornosti osrednjih organov v skladu s tem predlogom ter sklicevanja na pravni okvir za varstvo podatkov.
1.
UVOD
1.
Evropska komisija je 5. aprila 2023 objavila predlog direktive Evropskega parlamenta in Sveta o predlogu uredbe o prenosu postopkov v kazenskih zadevah (2) (v nadaljnjem besedilu: predlog).
2.
Cilj predloga je sprejeti nov instrument za prenos kazenskih postopkov med državami članicami, da bi: (1) izboljšali učinkovito in ustrezno izvajanje sodne oblasti v EU; (2) izboljšali spoštovanje temeljnih pravic v postopku prenosa kazenskih postopkov; (3) izboljšali učinkovitost in pravno varnost prenosov kazenskih postopkov; (4) omogočili prenose kazenskih postopkov, kadar je to v interesu pravičnosti, vendar trenutno med državami članicami ni mogoče, in zmanjšali pojav nekaznovanosti (3).
3.
Ta pobuda je bila vključena v delovni program Komisije za leto 2022 (4) in je del strategije EU za boj proti organiziranemu kriminalu za obdobje 2021-2025 (5).
4.
To mnenje ENVP je izdano kot odgovor na posvetovanje, ki ga je Evropska komisija opravila 5. aprila 2023 v skladu s členom 42(1) uredbe EU o varstvu podatkov (6).
ENVP pozdravlja sklic na to posvetovanje v uvodni izjavi 62 predloga.
V zvezi s tem pozitivno ocenjuje tudi dejstvo, da je bilo z njim že opravljeno neuradno posvetovanje v skladu z uvodno izjavo 60 uredbe EU o varstvu podatkov.
(1) Direktiva (EU) 2016/680 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ki jih pristojni organi obdelujejo za namene preprečevanja, preiskovanja, odkrivanja ali pregona kaznivih dejanj ali izvrševanja kazenskih sankcij, in o prostem pretoku takih podatkov ter o razveljavitvi Okvirnega sklepa Sveta 2008/977/PNZ (UL L 119, 4.5.2016, str. 89).
(2) COM(2023) 185 final.
(3) Glej stran 3 obrazložitvenega memoranduma.
(4) https://commission.europa.eu/system/files/2023-01/cwp2022_en.pdf (5) Sporočilo Komisije o strategiji EU za boj proti organiziranemu kriminalu za obdobje 2021–2025, COM(2021) 170 final.
(6) Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št.
45/2001 in Sklepa št.
1247/2002/ES (UL L 295, 21.11.2018, str. 39).